GiliGold/VAD_KnessetCorpus huggingface dataset:
גלעד ברייט: במצב כזה אתה לא יכול לגבות מחיר הרבה יותר גבוה מכיוון שיש אנשים שרוצים להירשם למנוי רגיל ואתה לא יודע מתי הם יבטלו.
גלעד ברייט: באים אנשים, מנצלים את השירותים שהמקום נותן, פוגעים בזכויות של אנשים שבאמת זה חלק מהמנוי שלהם ומבטלים מייד לאחר מכן.
גלעד ברייט: כל העלות-תועלת של סוג מנוי כזה נשחקת.
כרמל שאמה-הכהן: תתמחר את זה בהתאם.
גלעד ברייט: אתה לא יכול לעשות את זה.
כרמל שאמה-הכהן: אתה תמיד יכול.
גלעד ברייט: אתה לא יכול לעשות את זה מכיוון שאתה פוגע גם באלו שבאים ורוצים לרכוש מנוי לטווח ארוך.
גלעד ברייט: אם יבוא אדם וירצה מנוי שנתי ותגבה ממנו כפול, הוא לא יירשם.
כרמל שאמה-הכהן: אתה נותן לו את המחיר של המנוי השנתי, מה הבעיה?
גלעד ברייט: קורה הרבה שבקיץ נשארים עם הילדים - - -
כרמל שאמה-הכהן: תתמחר את הקיץ בנפרד, נתנו לך אפשרות כזאת.
גלעד ברייט: איך אפשר לתמחר את הקיץ בנפרד?
כרמל שאמה-הכהן: אתה קובע מחירים לחודשי הקיץ ומחירים לחודשי החורף.
כרמל שאמה-הכהן: אם הוא מבטל אחרי הקיץ הוא מחויב בתשלום של חודשי הקיץ.
גלעד ברייט: זאת חלק ממדיניות הביטול, לצורך העניין.
גלעד ברייט: אז אי-אפשר להיצמד ל-100 שקלים או מה שלא הוצע שם.
כרמל שאמה-הכהן: איזה 100 שקלים?
גלעד ברייט: היה פה חוק - - -
כרמל שאמה-הכהן: אנחנו נתנו אפשרות ספציפית בגלל הייחוד של קיץ וחורף, שתוכל לתמחר דיפרנציאלית את החודשים, ובתנאי שאתה מציע אותם גם הפוך לשיווק במחירים האלה.
גלעד ברייט: אוקיי.
גלעד ברייט: במקביל אני רוצה לומר שדמי ביטול, לצורך העניין, של 100 שקלים הם אבסורדיים.
גלעד ברייט: הם לא מאפשרים לעסק - - -
כרמל שאמה-הכהן: מי דיבר על דמי ביטול של 100 שקלים?
כרמל שאמה-הכהן: דמי הביטול כרגע הם 10%.
גלעד ברייט: 10% מכלל עסקה?
קריאה: לא, מהחודשים שנוצלו.
כרמל שאמה-הכהן: 10% מהחודשים שנוצלו.
גלעד ברייט: זה בדיוק בא ביחד עם הנושא של המנוי הקצר.
גלעד ברייט: אתה לא יכול לקחת גם דמי ביטול מאוד נמוכים ביחס למנוי הקצר, שהעלות שלו היתה הרבה יותר נמוכה.
גלעד ברייט: אם אתה רוצה לתת אופציה ללקוח הוא חייב לבחור ולא יכול ליהנות מכל העולמות.
כרמל שאמה-הכהן: למה לא עושים את השיטה הזאת גם בטיפולי שיניים או בטיפול אצל שיננית?
כרמל שאמה-הכהן: אנשים גם דוחים את זה ומתחמקים מזה.
גלעד ברייט: יש אפשרות ללקוח לבחור - - -
כרמל שאמה-הכהן: אם נעשה סקר נראה שהרבה מהאוכלוסייה לא עושה את הטיפול הזה שהוא לא פחות חיוני ממכון כושר.
כרמל שאמה-הכהן: בוא נתחיל לכבול את האנשים בכל דבר שהוא חיוני.
גלעד ברייט: הסקטור של תחום מועדוני הכושר והבריאות עבר מהפכה חשיבתית.
כרמל שאמה-הכהן: אתה לא יכול לחנך את הציבור.
כרמל שאמה-הכהן: המגזר העסקי לא יחנך את הציבור דרך הכבילה שלו.
גלעד ברייט: אני לא בא לחנך אותו.
גלעד ברייט: אני נותן לו אופציה אבל גם האופציה צריכה להיות הגיונית מבחינת העסק עצמו.
גלעד ברייט: על מה הדיון פה?
גלעד ברייט: הרי הדיון הוא לא עקרוני.
גלעד ברייט: אף אחד לא מונע מהלקוח לבחור מה המסלול המועדף עליו.
גלעד ברייט: אבל אנחנו אלה שמפעילים את המתקנים האלה ומבינים את המחיר של כל אחת מהאופציות ויש הבדל.
כרמל שאמה-הכהן: אני אגיד לך על מה אתה בונה.
כרמל שאמה-הכהן: כל התפיסה בנויה על-כך שאדם בא בהתלהבות.
כרמל שאמה-הכהן: כמו בחתונה, לא רואים את הגירושין.
כרמל שאמה-הכהן: למה אנשים לא עושים הסכם ממון?
כרמל שאמה-הכהן: הרי זה כל-כך נורמאלי וטבעי לעשות ולא עושים.
כרמל שאמה-הכהן: הוא בטוח שהוא יהיה כל השנה ורואה את עצמו חטוב.
כרמל שאמה-הכהן: אחרי חודש הוא מתייאש, אחרי חודש הוא עסוק בעבודה, אחרי חודש הוא רואה שאין לו מספיק זמן והוא רוצה לעזוב.
כרמל שאמה-הכהן: אז הוא מרגיש שהוא צריך לשלם הרבה יותר.
כרמל שאמה-הכהן: חלק משלמים את הקנס הזה וחלק חיים במירמור ובתסכול.
כרמל שאמה-הכהן: אנחנו לא רוצים מצבים כאלה.
גלעד ברייט: הרי כל הסקטור מרשה לאנשים לבטל מתי שהם רוצים, זאת כבר לא סוגיה.
גלעד ברייט: על מה אנחנו מדברים פה?
גלעד ברייט: אתם מדברים על כבילה?
גלעד ברייט: הרי מנוי עולה 240 שקלים.
כרמל שאמה-הכהן: חלק מהעניין הוא גם לעודד את התחרות.
כרמל שאמה-הכהן: אם יש מולי צרכנים כבולים ואני המכון המתחרה שלך, אני לא יכול להתחרות על הצרכנים שלך.
גלעד ברייט: אני מסכים איתך.
כרמל שאמה-הכהן: ראיתי אצלך הצעה יותר טובה ב-10% אבל לא משתלם לי לעזוב.
כרמל שאמה-הכהן: אם אני מקבל הצעה טובה ונניח שהתנאים זהים, אותה רמה של שירות, אותה אווירה של גישה.
כרמל שאמה-הכהן: גם אם תיתן לי הצעה זולה ב-10% אני לא אעבור כי אני משלם אצלך את הקנס הזה.
כרמל שאמה-הכהן: זה מונע תחרות.
גלעד ברייט: לכל מועדון שאתה מצטרף אתה משלם דמי רישום ולכן ההשוואה היא לא אחד לאחד.
יואל חסון: למה אתה אומר את זה?
גלעד ברייט: כי כך זה עובד.
יואל חסון: לא בכל מועדון יש דמי רישום.
יואל חסון: כל מועדון עושה מה שהוא רוצה.
יואל חסון: יש כאלה שמכניסים את זה למחיר, יש כאלה שלא עושים את זה בכלל.
יואל חסון: יש כאלה ששמים את זה ומייד פוטרים אותך מזה כסוג של הטבה.
יואל חסון: יש כל מיני דברים בשוק הזה.
יואל חסון: אל תגיד שכולם אותו דבר.
כרמל שאמה-הכהן: רגע, לא יהיה פה פיליבסטר, מיצינו.
גלעד ברייט: ברשותך, מילה אחרונה.
גלעד ברייט: את הנתונים הסטטיסטיים שלנו מניסיוני הבאתי פה.
גלעד ברייט: עלתה פה נקודה אחת שאני רוצה לחזק אותה.
גלעד ברייט: אני יודע שקל מאוד לערער את בסיסה ולהגיד שזה רק איום.
גלעד ברייט: אני בא מהסקטור הזה ואני מדבר לא רק על "הולמס פלייס".
גלעד ברייט: לדעתי הסקטור הזה עומד על חוט דק ובפני קריסה, בגלל כל האלמנטים שדיברתי עליהם.
גלעד ברייט: הכנסת הזאת, בעיניי, יש לה התחייבות לדאוג שהסקטור הזה יישאר כי הוא חשוב.
גלעד ברייט: במידה ומדברים על זכויות הלקוח או הצרכן, אין לנו שום בעיה עם זה, אבל המערכת צריכה לאזן את החוקים.
גלעד ברייט: יש סכנה מאוד מאוד ברורה ומיידית, שבשנה הבאה אתם תיראו קריסה של מפעילים פרטיים, שהם לא יחזיקו.
כרמל שאמה-הכהן: אתה יודע למה אין סכנה כזאת?
כרמל שאמה-הכהן: אם תיקח את BDI ותסרוק את הפרוטוקולים של ועדת כלכלה, כל ענף שעסקנו בו איים בקריסה או בפיטורים.
גלעד ברייט: תראה, המצב הוא כזה.
גלעד ברייט: יש הבדל בין חברות שאחוז הרווחיות שלהן יורד לבין חברות שבעצם יצטרכו להביא כסף מהבית.
גלעד ברייט: לדעתי, מרבית המפעילים נמצאים במצב כזה כבר היום.
יואל חסון: אתה מ"הולמס פלייס".
יואל חסון: פגשתי פעם את הבעלים ובחור בשם ניב.
יואל חסון: סמוך לאחת הפגישות שלנו יצאתם בקמפיין בלי התחייבות.
גלעד ברייט: אנחנו עובדים כך כבר שנתיים, אני הודעתי את זה.
יואל חסון: אז מה קרה?
גלעד ברייט: אין שום בעיה עקרונית עם הרעיון הזה.
גלעד ברייט: אף אחד כאן לא מביע בעיה עם הרעיון של גמישות.
יואל חסון: יש לך בעיה להשוות את המחיר החודשי למחיר השנתי?
יואל חסון: מה הפער היום אצלך?
גלעד ברייט: 15% וזה מאוד גבולי ומאוד בעייתי.
יואב סלע: למעשה החוק הזה יפגע במתאמנים הקבועים, הכבדים, אלה שמחדשים ומתעמלים כמה שנים.
כרמל שאמה-הכהן: מה הבעיה שלך לתת לו הטבה בתום שנה?
כרמל שאמה-הכהן: תגיד שמי שעובר לשנה השנייה, יקבל את המנוי בהנחה של 20%.
כרמל שאמה-הכהן: אף אחד לא מונע את זה ממך וזה יעודד אנשים להתמיד.
כרמל שאמה-הכהן: אתה מדבר על לכבול אנשים.
גלעד ברייט: אני לא רוצה לכבול.
גלעד ברייט: היום אנחנו רוצים לעודד אותם דרך מחיר שנתי.
כרמל שאמה-הכהן: אתה רוצה לעודד אנשים ושיהיו לך לקוחות נאמנים?
כרמל שאמה-הכהן: תגיד לו שהשנה השנייה יותר טובה.
יואב סלע: אני בעלים של מועדון כושר ובמקצועי אני מדריך בכיר בוינגייט.
כרמל שאמה-הכהן: לא לחזור על הטענות שכבר נאמרו.
יואב סלע: לא נכנסתם לנושא הנכון.
יואב סלע: באופן עקרוני אני חושב שכל המועדונים הם בעד החוק.
יואב סלע: אני חושב שהחוק הזה הוא טוב.
יואב סלע: אני בעצמי ישראלי, אני צרכן ואני יודע מה הייתי רוצה לעצמי.
יואב סלע: דבר אחד לא נלקח בחשבון בכל הנושא הזה, מה זה עושה לאדם ומה זה עושה למדינה?
יואב סלע: בשלושת החודשים הראשונים אנחנו למעשה בונים את האדם על-מנת שהוא יוכל להתחיל להתאמן ברצינות.
יואב סלע: רוב האנשים נשברים בשלושת החודשים הראשונים.
יואב סלע: פה אתה מחטיא את המטרה.
יואב סלע: אתה עושה עוול לאותו אדם שאמרת לו שילך כי כאבה לו קצת הרגל.
יואב סלע: בשלושת החודשים אתה בונה את הגידים, אתה מחזק את העצמות, אתה מחזק את השרירים שלך לרמה שתוכל להתחיל לעבוד בחדר כושר.
יואב סלע: פה אנחנו באמת משקיעים הרבה יותר בכל אדם כזה.
יואב סלע: אנחנו נותנים לו יותר ליווי אישי.
יואב סלע: אחרי זה הוא יכול לבחור אם הוא רוצה להישאר או לא, אחרי שיש לו את הכלים, אחרי שהוא מבין.
יואב סלע: בנושא הכושר יש מה שנקרא "תמורה פוחתת".
יואב סלע: בהתחלה התמורה היא הרבה יותר גדולה ואחר-כך התמורה היא הרבה יותר קטנה.
יואב סלע: שלושה חודשים ראשונים אתה בונה את הבסיס ואז האדם מרגיש את השינוי הפיזיולוגי שלו, הוא מרגיש את ההפרש בין מה שהיה קודם למה שעכשיו.
יואב סלע: עכשיו הוא צריך להחליט ואין לי בעיה עם זה, אני אתמודד עם זה.
יואב סלע: אבל לבוא ולתת לו אחרי החודש הראשון כי קצת כאב לו, אתה עושה עוול לאותו מנוי.
כרמל שאמה-הכהן: אז שב ותשכנע אותו, תסביר לו.
יואב סלע: אני משכנע.
כרמל שאמה-הכהן: לא על-ידי כבילה.
כרמל שאמה-הכהן: תפגיש אותו עם מישהו שעבר את המשבר הזה.
יואב סלע: אתה, כוועדת כלכלה שאמורה לעזור למדינה, עושה עוול למדינה.
יואב סלע: את העלות נשלם אחרי זה.
יואב סלע: למשל, ביטוחי בריאות.
יואב סלע: העלות של קופות החולים היא אדירה.
יואב סלע: כל אחד שעבר את השלושה חודשים האלה ונשאר, אתה עשית מצווה.
יואב סלע: אני אומר את זה כאידיאולוגיה.
יואב סלע: כל אחד שנתת לו לצאת אחרי חודש או אחרי שבועיים כי המדריך לא חייך אליו מספיק או כי כאבה לו קצת הבטן, אתה עושה לו עוול.
יואל חסון: למה אתה אומר את זה כך?
יואל חסון: אל תזלזל באינטליגנציה שלנו ושל הציבור שמאזין ורואה אותנו ושל חברי הכנסת.
יואל חסון: הדברים הם הרבה יותר עמוקים.
יואל חסון: בחודשים האחרונים, בגלל שהחוק הזה עלה לסדר היום והיה שיח ציבור בעניין - - -
אבי אלמוג: אתה לא מדייק בעובדות.
יואל חסון: במה אני לא מדייק?
אבי אלמוג: כי זה קיים בתל-אביב לפחות שנתיים שלוש.
אבי אלמוג: אני לא יודע מה קיים בכל הארץ.
אבי אלמוג: זה קיים לפחות שלוש שנים.
יואל חסון: אני טוען שמאז שהחוק עלה לסדר היום קרה משהו בשוק שלכם.
יואל חסון: אנשים ישבו, התכנסו בתוך עצמם, בדקו את האפשרויות.
יואל חסון: המחאה החברתית עזרה, אולי דברים אחרים.
יואל חסון: הבינו שצריכים להתגמש.
יואל חסון: אתה אומר שזה מלפני, אבל אצל הרוב זה לא היה לפני.
יואל חסון: אתה אומר שאולי המדריך לא התייחס יפה.
יואל חסון: אני טוען שלא היתה תחרות אמיתית.
יואל חסון: אז בתל-אביב אולי היתה קצת יותר תחרות אבל לא היתה תחרות אמיתית.
יואל חסון: זאת עובדה וזאת אמת.
יואל חסון: אתה לא יכול להגיד לי את זה כי אני כבר 5 שנים לקוח של חדרי כושר.
יואל חסון: אני נתקלתי בחדרי כושר, חברים שלי היו בחדרי כושר, אז אל תגיד לי שהיתה תחרות.
אבי אלמוג: ונהנית מ-30% במנוי השנתי.
אבי אלמוג: אני חושב שחבר הכנסת חסון היה מבסוט מהעסקה הזאת.
כרמל שאמה-הכהן: זאת פיקציה.
אבי אלמוג: אם אני אקבע מחיר שהוא לא ריאלי אתה לא תבוא אלי.
יואל חסון: כל הדבר הזה שכאילו המחיר החודשי חסך לי כי אני עשיתי מנוי שנתי, זאת עבודה בעיניים.
יואל חסון: אתה תעשה מחיר של 600 שקלים ותגיד לי שאם אעשה שנתי זה יעלה לי 300 שקלים.
כרמל שאמה-הכהן: זה היה נכון אם רוב הלקוחות שלך היו במסלול החודשי והייתי נותן הנחה למי שעושה שנתי.
כרמל שאמה-הכהן: זה היה אומר שהמחיר של החודשי הוא ריאלי ואתה נותן הנחה למי שקונה כמות כביכול.
יואל חסון: אתם רוצים ואתם רציתם שהכול יהיה שנתי.
יואל חסון: רציתם לדחוף אנשים למסלול הזה.
יואל חסון: אני רוצה לומר לכם את דעתי ואמרתי את זה גם בוועדה.
יואל חסון: תזכרו איפה התחלנו במקור.
יואל חסון: במקור היה בכלל לקבוע שאין שנתי ואין שום דבר.
יואל חסון: באנו, הקשבנו, למדנו, קראנו, והסכמנו ללכת לתוך מתווה שלדעתי אתם יכולים לחיות איתו.
יואל חסון: יושב הראש הציע הצעה ואני תמכתי בהצעה שלו.
יואל חסון: אנחנו לא רוצים לפגוע בחדרי הכושר.
יואל חסון: אנחנו רוצים למצוא את האיזון, בין זה שאנחנו רוצים שחדרי הכושר יהיו אטרקטיביים ושהשוק יעבוד לבין הצרכן.
יואל חסון: אם אתה שואל אותי מי צריך לנצח בסוף, אני אומר הצרכן.
יואל חסון: בסוף הצרכן הוא הקובע.
יואל חסון: הוא הריבון והוא גם זה שקובע בסוף את כוחות השוק.
יואל חסון: אתם צריכים להסתדר עם הצרכן ולא הצרכן איתכם.
יואל חסון: זאת הנקודה המרכזית שאתם צריכים להבין ולשם צריך להגיע.
יואב סלע: אני חושב שהחוק הזה הוא חוק צודק, חייב להיות החוק הזה.
יואב סלע: אם זה אחרי השלושה חודשים - - -
כרמל שאמה-הכהן: אתה כבר דיברת כמה פעמים.
כרמל שאמה-הכהן: לא יהיה פה פיליבסטר.
כרמל שאמה-הכהן: חברים, אנחנו רוצים לגמור את החוק הזה.
אורי אריאל: אני אשתדל להיות קצר.
אורי אריאל: אנחנו הגענו למספר דיונים ורצינו להציג את הנתונים.
אורי אריאל: אי-אפשר היה לדון כי דנתם בנושא אחר.
אורי אריאל: לפני שבוע או שבוע וחצי לפתע קפץ העניין הזה כאשר עשן הבחירות נמצא באוויר.
אורי אריאל: אני פונה ליועצת המשפטית לשקול את זה.
אורי אריאל: אני לא בטוח שבכלל אפשר להמשיך את הדבר הזה.
אורי אריאל: אנחנו נמצאים בתקופת פריימריז, אנשים רואים את השמחה וששון.
כרמל שאמה-הכהן: לא כדאי לך שאני אפתח את הרקע של הפריימריס ומה קורה סביב הדיון הזה.
כרמל שאמה-הכהן: זה לא כדאי לך, תאמין לי.
כרמל שאמה-הכהן: אל תתקרב לזה.
אורי אריאל: יש לחצים בפריימריס.
אורי אריאל: הלחצים מגיעים גם מהציבור.
אורי אריאל: אתם רוצים דוגמא?
אורי אריאל: בישיבה הקודמת דובר על אחוזים גבוהים יותר.
אורי אריאל: מייד עלה משהו ב"YNET", היו טוקבקים ב-"YNET" ומייד המספרים שונו.
אורי אריאל: אני פניתי ליועצת המשפטית בעניין הזה והיא תגיד את מה שתגיד.
אורי אריאל: אני רוצה להעיר לגופם של דברים.
אורי אריאל: אני בא מהכיוון השני.
אורי אריאל: לפני 6 שנים פתחתי את המועדון והיה לי רק מנוי חודשי.
כרמל שאמה-הכהן: אמרת את זה, תגיד משהו חדש.
אורי אריאל: ההפרש של ה-25 - - -
כרמל שאמה-הכהן: אדוני, אין לנו זמן, משהו חדש.
יואל חסון: אין לנו זמן, יש לנו חוק גדול להעביר.
יואל חסון: נו באמת, די כבר.
כרמל שאמה-הכהן: אמרת את כל הדברים האלה.
כרמל שאמה-הכהן: אמרת משהו חדש שהפנית ליועצת המשפטית, לא הפרעתי לך.
אורי אריאל: אז אני אגע בנושא הסטודיואים.
אורי אריאל: זה המתחרה העיקרי שלי.
אורי אריאל: עיקר הפעילות שלי היא סטודיו.
אורי אריאל: השוני ביני לבין "סטודיו סי", שאתם אומרים שהוא חוגים – אגב, אצלי 70% מהפעילות היא פעילות סטודיו.
אורי אריאל: אני הסטודיו הגדול ביותר בארץ במקום יחיד.
אורי אריאל: יש לי 900 שיעורי סטודיו.
אורי אריאל: אין שום מקום שמתקרב לזה כמקום יחיד.
יוליה שמאלוב-ברקוביץ: בלי פרסומת עכשיו.
אורי אריאל: השוני ביני לבין "סטודיו סי| הוא ש"סטודיו סי" אומר לאדם לבוא פעמיים או שלוש פעמים בשבוע בשעה כזאת וכזאת.
אורי אריאל: אני אומר ללקוחה שלי: תבואי מתי שאת רוצה, הנה מערכת השיעורים שלי.
אורי אריאל: אני צריך לדעת מה קורה.
אורי אריאל: יש לי עשרות מדריכים.
אורי אריאל: כאשר יש לי ירידה מסוימת, אני משנה את המערכת שלי.
אורי אריאל: אני צריך להגיד למדריך מסוים שאני מבטל לו את השיעור.
אורי אריאל: אני לא יכול להודיע לו מהיום למחר.
אורי אריאל: אני צריך לקחת טווח זמן סביר כדי שאני אוכל להודיע למורה שיש לי ירידה במספר הלקוחות ואני משנה את המערכת.
אורי אריאל: החוק הזה לא מביא את זה לידי ביטוי.
אורי אריאל: המתחרה העיקרי שלי הוא סטודיואים, מה שאתם קוראים חוגים.
אורי אריאל: גם מבחינה צרכנית, מה ההבדל בין לחייב אדם לבוא ביום מסוים ובשעה מסוימת לבין להגיד: אני מודע לזה שלאדם בחברה מודרנית יש לו פה ילד חולה או דברים אחרים ואני נותן לו לבוא מתי שהוא רוצה.
אורי אריאל: על סמך ממוצע של גודל אני יכול לקבוע את המערכת.
אורי אריאל: הדברים האלה לא הבאתם אותם לידי ביטוי והם פגיעה מהותית מאוד בענף שלנו.
אורי אריאל: אלה ההערות.
אהוד רייך: אני בא מהכיוון של קלאב הוטל ואני בעל יחידה.
אהוד רייך: תמיד רואים צדק של צד אחד, לכאורה הצד המסכן הנפגע.
אהוד רייך: אבל יש גם את הצד השני, שלכאורה הוא צד שמאושר ויש לו יחידות והוא מבלה ונהנה.
אהוד רייך: אבל ברגע שהולכים לכיוון צד אחד, פוגעים בצד השני.
אהוד רייך: במשפט אחד, ואני אגיד את זה גם על העניין של הרפורמה בשוק הסלולאר.
אהוד רייך: כולם מחאו כפיים על הרפורמה אבל הבת שלי פוטרה מפרטנר.
אהוד רייך: קופת הגמל שלי נשחקה ועכשיו עושים בחירות משום שהכנסות המדינה קטנו.
כרמל שאמה-הכהן: שטפו לך את המוח כל מיני בעלי אינטרסים.
כרמל שאמה-הכהן: בלבלו אותך, אדוני.
כרמל שאמה-הכהן: זה שפיטרו אנשים - - -
אהוד רייך: תן לי לסיים את המשפט, חיכיתי שעתיים.
כרמל שאמה-הכהן: אדוני, מספיק, נגמר.
אהוד רייך: משפט, חצי משפט.
כרמל שאמה-הכהן: נגמר, במיוחד מי שלא מדבר דברי טעם.
אהוד רייך: אני חושב שזה לא יפה מה שאמרת.
כרמל שאמה-הכהן: אני אומר לך שאם אתה אומר על משהו שעבדנו עליו שנתיים שלוש ומיליונים נהנים מזה - - -
אהוד רייך: לא מיליונים, אני לא.
כרמל שאמה-הכהן: מיליונים.
כרמל שאמה-הכהן: אז הבת שלך לא, מה לעשות?
אהוד רייך: וקופת הגמל שלי - - -
כרמל שאמה-הכהן: הבת שלך ורבים כמוה רוב העבודה שלהם היתה להתיש לקוחות בלהסביר להם חשבונית שהם לא מבינים ולמנוע מהם מעבר מחברה לחברה.
כרמל שאמה-הכהן: יש לנו דוקטורט על זה.
אהוד רייך: וקופת הגמל שלי נשחקה.
אהוד רייך: ואין כסף לקצבאות ילדים עכשיו.
כרמל שאמה-הכהן: בוא נייקר את כל המוצרים, יהיו הרבה הכנסות ממע"מ.
כרמל שאמה-הכהן: בוא נייקר את המוצרים, יהיה יותר מע"מ, יהיה מס חברות.
כרמל שאמה-הכהן: אתה רוצה שהעם יקרוס ובעלי החברות ירוויחו.
כרמל שאמה-הכהן: הבנתי את הגישה שלך.
כרמל שאמה-הכהן: בואו ננפח את קופת המדינה.
אהוד רייך: אני חקלאי פשוט, אין לי חברות.
כרמל שאמה-הכהן: שמעתי, זאת המשנה של רני רהב.
כרמל שאמה-הכהן: בגלל שמחירי הסלולאר ירדו, חסר למדינה כסף.
אהוד רייך: אני לא בעל חברה ולא טייקון.
קריאה: - צריכים יותר מיסים - - -
כרמל שאמה-הכהן: איך אדוני הגיע למסקנה הזאת?
אהוד רייך: הכנסות המדינה קטנו.
כרמל שאמה-הכהן: אז בוא נשלש את מחירי הסלולאר.
כרמל שאמה-הכהן: אנשים ישלמו פי 4 על אוויר, יהיו הכנסות למדינה.
קריאה: צריך לבדוק את היחס בין הרווח להשקעה.
כרמל שאמה-הכהן: עדיין הם מרוויחים מאות מיליונים.
אבי אלמוג: אני מארגון מנהלי בריכות.
לאה ורון: מרגע זה, מי שמבקש רשות דיבור, בבקשה להעביר אלי פתק.
אבי אלמוג: אני רוצה לשאול ולהעלות 3 נקודות שקשורות יותר לענף בריכות השחייה.
כרמל שאמה-הכהן: משהו שלא אמרת עד היום.
אבי אלמוג: בין 70% ל-80% משוק בריכות השחייה הוא שוק עונתי.
אבי אלמוג: אלה מועדונים ובריכות שפועלות מסוף מאי עד סוף ספטמבר.
כרמל שאמה-הכהן: משהו שלא שמענו.
אבי אלמוג: מרכזי ספורט אוניברסיטאיים.
אבי אלמוג: קיבלנו פניות מקאנטרי קלאבים שייכים לאוניברסיטאות, שגם שם בעיקר סטודנטים עושים מנויים של 120-130 שקלים לחודש.
אבי אלמוג: איפה הם נמצאים בתמונה הזאת?
אבי אלמוג: נקודה נוספת וחשובה מאוד זה נושא של ועדי עובדים.
אבי אלמוג: גם שם ניסינו לראות איפה אנחנו עומדים בתחום הזה משום שההסכמים שלנו עם ועדי עובדים הם הסכמים שנתיים.
אבי אלמוג: הם פותחים לנו חלון של חודש לרשום את העובדים שלהם.
אבי אלמוג: אחרי החודש הזה לא מתקיים יותר משא ומתן, לא בין העובדים, לא בין הוועדים.
אבי אלמוג: איפה אנחנו נוגעים בנקודה הזאת.
אבי אלמוג: כל זה מביא אותי שוב לתוספת הרביעית הזאת.
אבי אלמוג: האם בריכות שחיה וקאנטרי קלאבים נכנסים לכל החגיגה הזאת.
כרמל שאמה-הכהן: הרשות להגנת הצרכן, בבקשה.
חנה טירי וינשטוק: אני רוצה להגיד כמה מילים לגבי סוגיית האפליה.
חנה טירי וינשטוק: לגבי הסטודיואים.
חנה טירי וינשטוק: נכון לעכשיו אנחנו מדברים בעיקר על מכוני הכושר, שלפי ההגדרה שקיימת היום בחוק מכוני הכושר, מכון כושר זה מקום שבו מתאמנים במכשירים המפעילים את השרירים בתנאים של מאמץ גופני.
חנה טירי וינשטוק: אם אני הולכת לסטודיו ואין שם מכשירים אבל יש שם חוג אירובי וחוג עיצוב הגוף - - -
אבי אלמוג: יש מכשירים.
חנה טירי וינשטוק: או שכן או שלא.
חנה טירי וינשטוק: אני לא רוצה שזה יפתח פתח.
חנה טירי וינשטוק: אני חושבת שגם התחום הזה צריך להיות כלול בהצעת החוק.
חנה טירי וינשטוק: גם זה וגם קאנטרי קלאב.
חנה טירי וינשטוק: צריך לראות את הכול כמכלול ולא לעשות הבחנות.
חנה טירי וינשטוק: אני לא רואה מקום לעשות הבחנה בין סטודיו לבין מכון כושר.
יואל חסון: אדוני, בסוף יש כוונת המחוקק ואני המחוקק.
יואל חסון: בנושא של חוגים ומערכות שהמסגרת שלהם היא חוגים, זה לא נכנס מבחינתי.
יואל חסון: אני לא ביקשתי שזה ייכנס וזה לא ייכנס.
אבי אלמוג: למה לא יושבים פה מחברת המתנ"סים, רשת קהילה ופנאי?
אבי אלמוג: למה הם לא יושבים פה?
אבי אלמוג: הם עושים בדיוק את אותו דבר.
אתי בנדלר: אתה רוצה שאדבר עכשיו?
אתי בנדלר: אני צריכה לתת תשובה לגבי המכתב שקיבלתי לגבי מהות הדיון.
אתי בנדלר: אני אתייחס לזה באותה הזדמנות.
כרמל שאמה-הכהן: כל מה שאת רוצה.
אתי בנדלר: אני רוצה הרבה אבל אני אשתדל לקצר.
אתי בנדלר: דבר ראשון.
אתי בנדלר: לגבי הטענה כאילו לא היו דיונים בהצעת החוק ושמדובר באיזה משהו עם ריח בחירות באוויר.
אתי בנדלר: אני מבקשת לציין שהצעת החוק הוכנה לקריאה ראשונה בחודש יוני, אולי עוד לפני כן.
אתי בנדלר: בהצעת החוק, כפי שפורסמה ברשומות ב-11.6.2012 נאמר בפירוש שבעת הכנת הצעת החוק לקריאה השנייה ולקריאה השלישית, תדון ועדת הכלכלה של הכנסת בסוגי עסקאות נוספים שיחולו בתוספת הרביעית ובהם: מועדוני ספורט, בריכות שחיה, תיאטראות, חוגים וספקי מים מינראליים ומטהרי מים.
אתי בנדלר: זאת אומרת, הנושא עלה לדיון עוד בחודש יוני.
אתי בנדלר: ניתנה הודעה פומבית על-כך שיהיה על-כך דיון.
אתי בנדלר: בנוסח שהועבר בזמנו על-ידי משרד התמ"ת, על-ידי הרשות להגנת הצרכן, הנושא של חדרי כושר ומכוני כושר נכלל במפורש.
אתי בנדלר: אני חושבת שהדיון הקודם והדיון הזה הם דיונים רציניים.
אתי בנדלר: לבוא ולומר שהוועדה התעוררה בשל ריח הבחירות, אני חושבת שזאת טענה לא הגונה ובוודאי לא נכונה.
אבי אלמוג: להזכירך, הדיונים בחודש יולי היו על קלאב הוטל בלבד.
אבי אלמוג: הדיון הראשון היה בספטמבר.
אתי בנדלר: גם אם כך, עדיין הוועדה לא הפסיקה לעבוד.
אתי בנדלר: זה לא נושא שהתעורר לרגל הבחירות.
קריאה: רוב מכוני הכושר לא זומנו ולא ידעו בכלל שיש דיון.
אתי בנדלר: אינני יודעת מי זומן, אפשר לפנות למנהלת הוועדה והיא תגיד את מי היא זימנה.
כרמל שאמה-הכהן: אין לנו חובה להזמין את כל בעלי מכון הכושר.
כרמל שאמה-הכהן: כשדנים במכולות, אנחנו מזמינים את כל בעלי המכולות?
כרמל שאמה-הכהן: מזמינים ארגונים יציגים אם יש.
כרמל שאמה-הכהן: משתדלים לזמן נציגות.
כרמל שאמה-הכהן: אתה מצפה שנזמין את כל בעלי מכוני הכושר.
כרמל שאמה-הכהן: אני חושב שעמדת חדרי הכושר נשמעה הרבה יותר, כפי שלא הרבה עמדות נשמעו בוועדת הכלכלה בשנה האחרונה.
אתי בנדלר: לגבי עניין הגופים שעליהם תחול הצעת החוק.
אתי בנדלר: בישיבה הקודמת אכן נדונה השאלה האם להחריג את הקאנטרי קלאב.
אתי בנדלר: למיטב זכרוני, אבל יתכן שאני טועה, לא נדון במפורש נושא חוגי הספורט אבל ודאי לא הוחלט להחריג אותם.
אתי בנדלר: לא התקבלה עדיין החלטה, כפי שאמרתי בתחילת הישיבה, ההגדרה של מכוני כושר מצויה בתוספת הרביעית שאותה הוועדה עדיין לא התחילה לקרוא ולכן לא הערתי את הערותיי.
אתי בנדלר: אני כשלעצמי, ושוחחתי על-כך עם נציגי הממשלה, חשבתי שאין סיבה עניינית למיטב הבנתי, להבחין בין חוג פילאטיס עם מכשירים א חוג פילאטיס בלי מכשירים, לדוגמה.
אתי בנדלר: כשמדובר בפעילות גופנית, מבחינת הצרכן, אני לא שמעתי עדיין שום סיבה עניינית להבחנה בין הדברים.
אתי בנדלר: על פניו, ככל שלא תהיה סיבה כזאת, יתכן שאכן מדובר באפליה בלתי ראויה ולכן הוועדה צריכה לתת את דעתה לנושא הזה ולהחליט מבחינה עניינית מה ראוי ומה לא ראוי.
אתי בנדלר: אגב, שאלתי מהו קאנטרי קלאב?
אתי בנדלר: איך אפשר בכלל להגדיר את הדברים כי אין לנו עדיין הגדרות ברורות לגבי הנושא הזה.
אתי בנדלר: למיטב זכרוני היתה החלטה שלא לעשות את ההבחנה בין המקומות האלה.
אתי בנדלר: זאת אומרת, שבסך הכול, רוח הדברים, שעדיין לא הוצבע עליהם, היתה שמדובר במקומות שבהם נעשית פעילות גופנית.
אתי בנדלר: עם מכשירים, בלי מכשירים, סוג פעילות גופנית – לגבי זה לא היתה הבחנה.
יואל חסון: אני רוצה שתתייחסי למה שאני התכוונתי.
יואל חסון: על פעילות גופנית אין לי ויכוח איתך.
יואל חסון: דיברנו שזה יכול לכלול תחומים אחרים.
יואל חסון: מה זה חוג?
יואל חסון: אדם קונה מקום בחוג.
יואל חסון: למשל, חוג מקרמה.
יואל חסון: הוא שילם סכום לחוג, פתחו את החוק, יש 20 משתתפים בחוג.
יואל חסון: הקיום של ההסכם הוא בעצם קיום החוג.
יואל חסון: החוג הוא לשבועיים, אז הוא לשבועיים.
יואל חסון: אם החוג הוא ל-3 חודשים אז הוא ל-3 חודשים.
יואל חסון: לקחו קבוצה, ריכזו קבוצה ובנו חוג.
הילה דוידוביץ- בלומנטל: זה לא תמיד יום ושעה מסוימים.
יוליה שמאלוב-ברקוביץ: יואל, אבל תעלה את מחירי החוגים.
יוליה שמאלוב-ברקוביץ: יעשו מחיר זול לחדר כושר - - -
כרמל שאמה-הכהן: יושב ראש הוועדה כבר הביא לתשומת לב הוועדה את חוק הפיקוח על מכונים פסיכומטריים.
כרמל שאמה-הכהן: זה חוק שמתייחס במפורש, בין היתר, לביטול השתתפות בקורסים במכונים פסיכומטריים.
כרמל שאמה-הכהן: בעצם העיקרון הוא עיקרון דומה.
כרמל שאמה-הכהן: שם נקבע שתלמיד רשאי לבטל את השתתפותו בקורס.
כרמל שאמה-הכהן: עד 30 ימים לפני תחילת הלימודים בקורס, ללא דמי ביטול.
כרמל שאמה-הכהן: מתום 30 ימים לפני תחילת הלימודים בקורס ולא יאוחר מתחילת הלימודים, כנגד דמי ביטול בסכום שלא יעלה על 10% מהמחיר הכולל.
כרמל שאמה-הכהן: עד תום שליש מהמפגשים בקורס, כנגד דמי ביטול בסכום שלא יעלה על 40% מהמחיר הכולל.
יואל חסון: לגבי חוגים זה מקובל עלי.
כרמל שאמה-הכהן: לגבי חוגים זה מקובל.
יואל חסון: אני מדבר על מערכת שהבסיס שלה הוא חוגים.
יואל חסון: הוא לא נכלל בתוך הסיפור.
יואל חסון: זה לא חדר כושר שיש בתוכו חוג גם אם הוא בתשלום וגם אם הוא לא בתשלום.
יואל חסון: אתה לא יכול להיכנס לחדר כושר רק לחוד, אין דבר כזה.
קריאה: יש, אצלי זה קיים.
יואל חסון: בחוגים אתה מוגן.
בתיה גוטל: יש הבדל בין קבוצה ספציפית לבין חוגים.
בתיה גוטל: בסטודיו סי אתה יכול לבוא כמה שאתה רוצה מתי שאתה רוצה.
יואל חסון: זאת כוונתנו.
יואל חסון: מה שאמר היושב ראש, מקובל עלי.
אתי בנדלר: אם כך, הוועדה צריכה להחליט האם מדובר על כלל המקומות שמיועדים לפעילות גופנית, שזה בריכה וחדרי כושר, מכל סוג ומן שהוא, למעט חוגים שמספר הנרשמים אליהם מוגבל מלכתחילה וזהותם ידועה.
כרמל שאמה-הכהן: והמועדים.
אתי בנדלר: והמועדים.
אתי בנדלר: לגבי אלה לקבוע כללים שונים.
יואל חסון: המסלול הפסיכומטרי מקובל.
שי אולשביצקי: אני נציג של "לייף פיטנס".
שי אולשביצקי: אנחנו באים מהפריפריה.
שי אולשביצקי: אצלנו לא נהנים מהתחרות שיש במרכז.
שי אולשביצקי: אצלנו המחיר הוא מאוד נמוך, 130 שקלים לחודש.
שי אולשביצקי: אנחנו לא נהנים מהכנסות של 300 שקלים.
שי אולשביצקי: הרבה ממה שאנחנו שומעים כאן לא רלוונטי לפריפריה.
שי אולשביצקי: אם תבדקו לעומק ותשקלו מה האפקטיביות של מה שמוצע כאן על הפריפריה, לדעתי אתם תגלו שאף אחד לא ייכנס לפריפריה.
שי אולשביצקי: אף אחד לא ישקיע בענף כזה שהוא צרכן של הון בצורה קיצונית כי העלות שיש לי בתל-אביב היא לא אותה עלות שיש לי בצפון.
שי אולשביצקי: צריך 5 מיליון שקלים כדי להרים חדר כושר כמו שצריך.
שי אולשביצקי: אם מישהו אחר ירצה לבוא לנהריה או לעכו להרים חדר כושר ולהתחרות בי, הוא לא יעשה את זה.
שי אולשביצקי: למה?
שי אולשביצקי: כי יש חוקים שלא מאפשרים את בניית התקציב.
שי אולשביצקי: יש חוקים שלא מאפשרים לעמוד מול בנק ולקבל אשראי.
כרמל שאמה-הכהן: איפה בדיוק זה לא מאפשר?
שי אולשביצקי: זה לא מאפשר.
שי אולשביצקי: אם אני צריך לבוא לבנק ולהגיד לו שזה תחזית ה כנסות שלי, הבנק יגיד לי שזה פיקטיבי.
כרמל שאמה-הכהן: מה קשור החוק לפיקטיביות של תחזית ההכנסות.
שי אולשביצקי: כשאני צריך לסגור שנה קדימה, לבוא ולהציג את זה לבנק, לקבל אשראי ולבנות.
שי אולשביצקי: לדוגמה, עכשיו סגרנו שני מקומות.
שי אולשביצקי: סגרנו בריכה במעלות.
שי אולשביצקי: סגרנו אותה כי היא לא רווחית.
שי אולשביצקי: הפסדנו שם 200,000-300,000 שקלים כל שנה.
שי אולשביצקי: חדר כושר בחדרה, ממוקם בקניון, כמעט ואין תחרות בעיר ועדיין סגרנו אותו.
שי אולשביצקי: כי אי-אפשר להרוויח בענף הזה כמו שאתם חושבים שאפשר להרוויח בענף הזה.